מפקדת אלון

מפקדת אלון הייתה מפקדת הקורונה הלאומית לקטיעת שרשרת ההדבקה, מפקדה משימתית בהובלת פיקוד העורף, גופים נוספים בצה"ל ובשיתוף משרד הביטחון, משרד הבריאות, גופי הביטחון השונים והרשויות המקומיות. במהלך מלחמת חרבות ברזל נפתחה מחדש כמרכז הלאומי לטיפול במשפחות החטופים והנעדרים. המפקדה פעלה ברמה הלאומית לסיוע בקטיעת שרשראות ההדבקה תוך ריכוז וחיבור כלל הגופים והמאמצים לכדי מערכת אחת. המפקדה פעלה בהתאם לצרכים השונים, מתוך מטרה לצמצם את התפשטות נגיף הקורונה ולסייע בשמירה על ביטחון ובריאות אזרחי ישראל. במאי 2021 אישרו שר הביטחון גנץ והרמטכ"ל כוכבי את תוכנית להעברת תחומי הטיפול של המפקדה, שפעלה תחת פיקוד העורף וסייעה במאבק בקורונה, למערכת הבריאות. תאריך היעד לסגירה הסופית נקבע כ-1 באוגוסט 2021. המפקדה הוקמה מחדש בשל עליה בתחלואת הקורונה. עם פרוץ מלחמת רוסיה אוקראינה ותחילת מבצע קליטת העולים מאוקריאנה סייעה מפקדת אלון למשרד הקליטה במאמץ לקליטת העולים בארץ, לצורך כך גויסו למפקדה כ-150 חיילים בסדיר ובמילואים דוברי השפות הרלוונטיות והוצבו בנתב"ג ובמלונות על מנת לסייע לקליטת העולים תוך ניצול הידע והיכולות שהצטברו במפקדה בשנתיים האחרונות בהתמודדות עם אתגרים ברמה הלאומית. בינואר 2023 פורסם כי שר הביטחון יואב גלנט מעוניין להפוך את מפקדת אלון לכזו שתפעל לצמיתות במשברים עתידיים. המפקדה תנהל משברים לאומיים אזרחיים כגון שריפות, שלגים, אסונות טבע ומגפות ובמסגרת פעילותה ישרתו בה עשרות חיילים בסדיר ובקבע, ובשעת הצורך יצטרפו אליהם משרתי מילואים. לאחר מתקפת הפתע על ישראל ב-7 באוקטובר 2023 ופתיחת מלחמת חרבות ברזל נפתח המרכז הלאומי לטיפול במשפחות החטופים והנעדרים, על בסיס מפקדת אלון בפיקודו של תא"ל שלומי בן מוחה, המאויש בעשרות קצינים וקצינות במילואים המאיישים מוקד שמסייע לבני המשפחות לפתור כל בעיה - מבעיה לוגיסטית, דרך סוציאלית או סיוע נפשית ועד מענה כלכלי. במוקד גם יושבים נציגים של משרדי הממשלה השונים המסייעים להם לצלוח את התקופה המורכבת. ב־3 באוגוסט 2020 אישר הרמטכ"ל אביב כוכבי, את תוכנית ההקמה של המפקדה. מפקדת אלון החלה את פעילותה ב־4 באוגוסט 2020 במחנה רחבעם, בסיס פיקוד העורף ברמלה. עם זאת, פרויקטור הקורונה הלאומי, פרופ' רוני גמזו, הודה כי המערך לקטיעת שרשראות ההדבקה יושלם רק בנובמבר 2020. להמשך הפעלת המפקדה, אושרה תוספת של כ-400 מיליון שקל לתקציב הביטחון. במפקדה פעלו ארבעה מרכזים עיקריים: מרכז הניטור (לשעבר מרכז הבדיקות) – המופקד על ניהול המעבדות הארצי.. בראש המרכז עמד אל"ם חנוך דאובה. מרכז הדיגום והשינוע – המתגבר את יכולות הדגימה של משרד הבריאות, ומשנע את הדגימות למעבדות. לדוגמה, מתחם הדרייב אין הצבאי הראשון שהוקם בכפר ירכא חנה תחת המרכז. מרכז החקירות – בראש המרכז עומד אל"ם (במיל') גיא ברגר. יחידת "אלה" לחקירות אפידימיולוגיות – המתגברת את מערך החקירות של משרד הבריאות. הדבר התבצע על ידי הקצאה של כ־300 עתודאים, מפקדות גדנ"ע ומורות חיילות. כמו כן, התבצעו הכשרות לנציגים מהרשויות המקומיות. המרכז מופעל מחמ"ל מרכזי בבסיס פיקוד העורף המאויש ב־300 חיילים מתשאלים, וכן במוקדים העירוניים של הרשויות המקומיות. מו כן, התבצעו הכשרות לנציגים מהרשויות המקומיות. מרכז הבידוד – האחראי על ניהול מלוניות ההחלמה והבידוד. בראש המרכז עומד אל"ם (במיל') דודו עבאדה. כמו כן, המפקדה כללו מרכזים, מכלולים וצוותים שונים ובהם: מכלול הערכה, מערך הסברה ושולחן מרכזי במסגרתו יפעלו נציגי המרכזים, המכלולים והצוותים, ארגוני החירום ומשרד הבריאות. מאמצע שנת 2022 צומצמה פעילות המפקדה וחלק מהמרכזים נסגרו. המפקדה נסגרה ב-30 במרץ 2023 ונפתחה מחדש כשבוע לאחר המתקפת הפתע על ישראל ב-7 באוקטובר 2023. מדיה וקבצים בנושא מפקדת אלון בוויקישיתוף אמיר בוחבוט‏, עם טופס מקוון, בצה"ל נלחמים לקטוע את שרשרת ההדבקה תוך 30 שעות, באתר וואלה, 16 בספטמבר 2020 אמיר בוחבוט‏, החוקרים הוכשרו ומערכות המידע הוטמעו, אך למפקדת אלון נותר עוד מכשול אחד, באתר וואלה, 1 בנובמבר 2020 ריקי כרמי, הצצה אל מאחורי הקלעים של מערך החקירות האפידמיולוגיות, באתר ynet, 11 בדצמבר 2020 אמיר בוחבוט‏, אלפי מבודדים בעשרות מלוניות: כך ייראה המבצע לקליטת השבים מחו"ל, באתר וואלה, 22 בדצמבר 2020 רן בליצר, קבינט המומחים על מפקדת אלון, ינואר 2021 שרית רוזנבלום, "בוודאות יגיעו לפה וריאנטים חדשים. השאלה כמה חזק נסתער עליהם", באתר "ידיעות אחרונות", 23 באפריל 2021 יאיר קראוס, תחקיר: כך החמיצה ישראל הזדמנות לנצח את הקורונה, 31 בדצמבר 2020, מקור ראשון אדריאן פילוט, "מצאנו ש-33% מהחולים הקשים אותרו במקור בחקירות", באתר כלכליסט, 6 בספטמבר 2021 מאוחר מדי לעצור את האומיקרון, אך במפקדת אלון מנסים להציל חיים, 14 בינואר 2022, מקור ראשון החלו עבודות ההקמה של מפקדת הקורונה הלאומית, באתר משרד הביטחון, ‏25 באוגוסט 2020 כך תפעל המפקדה לסיוע בקטיעת שרשרת ההדבקה, באתר צה"ל, ‏4 באוגוסט 2020 בשל הירידה בתחלואת הקורונה: מפקדת "אלון" תיסגר, באתר ynet, 25 במאי 2021 חיזוק מצה"ל בבדיקות תלמידים ובמבצע החיסונים: "אין סיכול ממוקד לקורונה", באתר ynet, 12 באוגוסט 2021 איתמר אייכנר, גלנט יוזם: מפקדת הקורונה תעבור לנהל "משברים לאומיים" - ותהפוך לקבועה, באתר ynet, 15 בינואר 2023 ינון שלום יתח‏, עם מאות בכירים וסיוע מהמוסד: הצצה לאחורי הקלעים של המטה להשבת החטופים, באתר וואלה, 7 בנובמבר 2023 מפקדת הקורונה בצה"ל החלה לפעול: הבדיקה וקטיעת ההדבקה – תוך 36 שעות, באתר כלכליסט, 4 באוגוסט 2020 אמיר בוחבוט‏, "קטיעת שרשראות ההדבקה לא אפקטיבית ללא התערבות המדינה", באתר וואלה, 9 בספטמבר 2020 הממשלה אישרה תוספת של 400 מיליון שקל לצה"ל לפעילות מפקדת הקורונה, באתר הארץ, 7 באוקטובר 2020 כך פועלת מפקדת "אלון" לסיוע בקטיעת שרשרת ההדבקה בקורונה, באתר צה"ל, ‏14 בספטמבר 2020 אושרה הקמת יחידת "אלה" לחקירות אפידמיולוגיות, באתר צה"ל, ‏21 בספטמבר 2020 לילך שובל, גנץ הנחה את צה"ל להיערך להקמת בית חולים שדה, באתר ישראל היום, ‏21 בספטמבר 2020 צוות המשרוקית של גלובס, ‏האם 27 אחיות עושות את כל התחקירים האפידמיולוגיים?, באתר גלובס, 23 בספטמבר 2020